COMENÇA EL XIX A ELX: LA REVENJA DE LA CORONA D'ARAGÓ | Un post de Antonio Adsuar\nPer Antonio Adsuar Bona vesprada amics, Com ja sabeu els assidus d’este blog hem acabat la sèrie sobre la ciudad d’Alacant al segle XIX. Ara toca endinsar-nos en...\nCom ja sabeu els assidus d’este blog hem acabat la sèrie sobre la ciudad d’Alacant al segle XIX. Ara toca endinsar-nos en la molt apassionant i massa desconeguda història d’Elx. Curiosament els apunts que usaré daten del 15/4/20, quasi un any redó! jeje\nAnem doncs al atac. Per parlar de la centúria decimonònica a Elx cal dir algunes coses primer sobre l’edat modernat. Vos recomane si vos plau i teniu temps rellegir 2 posts anteriors sobre la vila de las palmeres: «Auge y caída de la industria jabonera» i «Elx al XVIII: pa i llibertat».\nAjuntament d’Elx, segle XIX\nVos faré tanmateix cinc cèntims ràpits de tot plegat: al segle XVII s’havia desenvolupat a Elx una incipient proto-indústria sabonera (hi havia una poca manufactura sedera també)que podria haver donat un altre tarannà econòmic a la vila. No obstant això, aquest model més basat en la manufactura no es va desenvolupar i, sobretot després de l’aplicació dels Decrets de Nova Planta (DNP) del 1707, un model productiu de tipus més castellà i bassat en l’agroexportació es va impossar.\nRecordem que Elx era terra de senyoriu, dominada des del 1471 per la toledana família dels Cárdenas. De la ma del senyor una oligarquia afí a les formes de castella va basar la vida de la vila en l’agricultura productiva, sobretot a partir del segle XVIII. A aquesta centúria es va incrementar la superfície cultivada a Elx i l’economia va créixer notablement.\nTot estava molt centrat en l’exportació de productes agrícoles com l’oli a través del port d’Alacant. Les classes altes il·licitanes van pactar amb la burgesia de la ciutat del Benacantil per fer negocis d’exportació.\nFeta ja una introducció de les bases econòmiques del XIX, parlem un poc de l’esfera política. Hem dit ja que el poder durant l’edat moderna (1500-1800) el va tindre el senyor d’Elx. Tanmateix, és important entendre una idea amb repercusions estructurals: cal recordar que Elx era originàriament una terra de reialenc. Això volia dir que els senyor i els seus acòlits mai van tindre una gran gran propietat de la terra.\nEl seu poder era sobretot jurisdiccional, això és, podiem jutjar als habitants de la vila. També cobraben importants rendes i impostos. Aquesta font de domini social es va veure cortocircuitada per les reformes liberals del principis del segle XIX. El 1811 des de les corts de Càdis es va abolir els drets jurisdiccionals dels nobles. Quan va tornar el rei Ferràn VII no els va restablir tot i que va anul·lar la major part de l’obra de la Constitució de Càdis (el rei considerava amb raó que aquestos drets limitaven el seu propi poder).\nAquestos drets dels senyor van ser definitivament abolits els 1837. Per tant el senyor d’Elx no es va poder adaptar als nous temps i no va poder matindre el poder com sí van fer altres senyors que van comprar terres. El comte d’Altamira, que era el nom que rebia el senyor d’Elx en aquestos moments, no va poder mutar de senyor a propietari, no es va poder convertir en un burgés poderós.\nFinalment va acabar arruinat i endeutat i al 1842 ja es podia dir que no era una força important en la vida de la vila. I tot, insisteix, per que Elx havia sigut al principi una vila de reialenc. Recordem que en el Regne de València Jaume I va fer un repartiment de terres que permetia que hi hagueren menuts camperols propietaris i va ordenar les ciutats de forma que es basaren en la manufactura i en el comerç, donant lloc a un burgesia potent.\nEncara al segle XIX els ecos del segle XIII tenien importancia! Així de claus són els moments fundadors. Avançem un poc. A principis del segle XIX, com ja hem parlat en este blog, Espanya va entrar en una sèrie de guerres que van fer molt de mal al comerç. El port d’Alacant va patir molt i el capital es va refugiar en les inversions en la terra. Com veurem després, quan al voltat del 1850 l’economia es recupere, el capital generat gràcies l’agricultura serà la base per a començar a invertir en l’incipient indústria d’Elx, que arracarà amb força a partir del 1875.\nTot aquest procés va ser dirigit per la nova classe dominant: una burgesia ennoblida per la compra de terres i una noblesa aburgesada que feia inversions productives per guanyar diners. Estes dos noves classes es van fusionar en matrimonis i aliançes. Va ser clau per permetre el seu accés a la terra la Desamortització del Mendizábal de 1836.\nD’aquesta manera unes noves elits, que van deixar fora de la revolució liberal a un poble que, al contrari que a França, no va accedir a la propietat de les terres, va protagonitzar la «revolució pasiva liberal», una revolució de classes dominants i a mitjes.\nA Elx però, aquesta burgesia-aristocràcia nova va ser més dinàmica que a altres llocs. Tot i que l’estructura manufacturera, gremial i comerciant, representada per els regidors del Consell municipal no va poder doblegar el poder del senyor d’Elx durant els segles XVI, XVII i XVIII, ara, a principis del XIX, per fi guanyava la partida en certa forma.\nL’historiador Pere Ibarra Ruiz\nLa propietat de la terra no havia quedat en poder de grans nobles latifundistes como en Castella o Andalusia i això va evitar una classe dominant de rendistes. L’oligarquia il·licitana va ser dinàmica i productiva i va usar la terra per generar diners. Esta va ser la base de l’espectacular industrialització de finals del XIX.\nPasse ara, per anar finalitzant, a desenvolupar uns paràgrafs més propis i valoratius. Al meu parer Elx tenia molta energia retenida ciutadana, que no va ser lliberada fins al 1811. Els sector burgesos, gremials, manufacturers i productius, que sempre van defensar l’ordre foral aliats amb València i Oriola, es van centrar en l’edat moderna en alliberar la vila del poder senyorial.\nBona prova va ser el molt llarg «pleit de reversió a la Corona» que l’ajuntament va sostindre ni més ni menys que des del 1547 fins al 1697. Es va perdre aquesta lliuta judicial però Elx va seguir bregant per ser lliure i quedar als dominis del rei, com Oriola i Alacant.\nA principis del XIX tota aquesta energia cívica va explotar. Elx destapa el seu potencial manufacturer, lligat històricament a una estructura gremial que ve de l’època foral.\nCrec que Elx va forjar el seu caràcter en esta lliuta i va demostrar ser una ciutat treballadora que no es va rendir mai. Un poble fort i fet a la lliuta secular contra el senyor i els seus privilegis va veure com, després d’una desfavorable edat moderna, l’Estat liberal del XIX era propici als seus interessosi al seu tarannà històric.\nL’ajuntament es ve reunificar en deixar de tindre personalitat política a banda el raval de Sant Joan, que el senyor havia separat de la vila per dividir-la.\nVull permetre’m exposar unes últimes idees: el «cas Elx» em sembla que mostra com l’idiosincràsia més moderna i industrial de la Corona d’Aragó sap mantindres activa, defensada aquí per la vila, per sobreviure a un senyor castellà que lligaba més l’economia a l’agricultura i a l’extracció de rendes.\nLa forma social i econòmica de la Corona d’Aragó ix finalment vencedora a Elx el segle XIX, sent la base d’una espectacular industrialització posterior que la va portar a assemblar-se a viles com Alcoi, a la que va superar al segle XX, per convertir-se en la tercera ciutat en importància del territori valencià.\nEspere que vos haja agradat el post!, Salutacions 🙂\n*Fonts principals: P. Ibarra, «Historia de Elche», ed. Maxtor, VVAA, «Elche, una mirada histórica» ed. Ajuntament d’Elx i P.Ruiz Torres, «Señores y propietarios», ed.Alfons el magnànim, fotografies de Càtedra Pere Ibarra (www.Elche.me)\napa 3 meses ago Responder\nElx tingué i té hui trets propis que deuen ser considerats a qualsevol mirada a la nostra terra. El viure d’esquena un de l’altre és una cosa de segles. Manca molt perquè Elx tinga la forta mirada que se li deu.


Llengua – Josep Burgaya\n04/12/2021 per Josep Burgaya, posted in Articles\nA Catalunya, a nivell ciutadà, no hi ha problemes amb la llengua. El català i el castellà coexisteixen amb absoluta normalitat i bones dosis d’harmonia. De tant en tant, però, els intents pol·laritzadors d’una certa manera d’entendre la política vol utilitzar la llengua com a camp de batalla, intentant generar confrontació i conflicte. Amb la Transició política de finals dels setanta, a Catalunya va predominar el sentit de la responsabilitat amb el tema de l’idioma i es va optar de manera molt majoritària per assegurar que tota la ciutadania disposés de competències plenes de domini tant del català com del castellà. Una societat diversa i complexa en la composició cultural i lingüística -també en la pulsió identitària-, optava per ser una i dotar-se de mecanismes de cohesió i integració. “Catalunya, un sol poble” va ser un eslògan que significava aquesta voluntat de no segregar i d’establir sentits de pertinença plurals i compartits.\nEl franquisme havia perseguit, menystingut i subordinat a la llengua i la cultura catalana. Calia no només superar aquella trista fase, sinó establir polítiques compensatòries de l’afebliment que el català havia patit. Es requeria una normalització i un suport per part de les institucions educatives i governamentals en el nou país que s’anava estructurant. I això es va fer amb plena consciència i suport de gairebé tothom. Els castellanoparlants d’una manera molt expressa i significativa. Justament, s’ha de fer notar que els més reticents a la mecànica d’immersió lingüística fonamentat en un sistema educatiu únic que garantís el domini dels dos idiomes, era el nacionalisme pujolista, el qual era partidari d’una doble línia educativa en funció de la llengua materna. Un plantejament que, d’haver tirat endavant, hauria segregat la societat no només per orígens culturals, sinó també de procedència social, per classes. Sortosament es va imposar la Catalunya políticament progressista en aquesta qüestió tan bassal, que aleshores era majoritària i que representaven sobretot el PSUC i el PSC.\nEl sistema d’immersió s’ha mantingut en el fonamental durant quaranta anys. Que globalment hagi estat un instrument d’èxit en la recuperació del coneixement del català no treu disfuncions, anquilosaments i els canvis de la realitat produïts durant un període tant llarg. Se’n hauria de poder parlar i no hauria de resultar un tema tabú. Si estem d’acord en que l’objectiu és el domini de les dues llengües cooficials i que la immersió és només el mètode que ho ha de fer possible, ajustar les eines a les mutacions que s’han produït no hauria de ser només possible, sinó obligat. La darrera sentència del Suprem exigint un terra mínim de formació en castellà, no qüestiona el fet fonamental que és la necessària sobreponderació d’una llengua amb més risc i menys potencial al darrera com és el català. Que intervinguin els tribunals en aquest tema és poc recomanable, però potser també és evidència de la incapacitat de la política per bastir acords sòlids, honestos i sense sospites d’intencions ocultes en pro d’una aspiració monolingüista. Exabruptes d’algun dirigent polític sobre que “el castellà ja s’aprèn al carrer” hi sobren. La sintaxi s’aprèn a les aules. En el tema idiomàtic, ens calen més aportacions de lingüistes i sociolingüistes, més que no pas de polítics especialment quan la seva especialitat és la d’encendre focs i provocar confrontacions.\nLes dades ens diuen que les competències adquirides en el domini del català i el castellà són força satisfactòries. Gairebé tothom disposa d’un coneixement acceptable d’ambdós idiomes, que és el que es pot demanar i exigir al sistema educatiu. És una evidència i resulta preocupant, però, la reculada de l’ús social del català. La “culpa” d’això no és del castellà i la resposta adequada no és voler-lo marginar del sistema educatiu. La ignorància no resulta mai una solució a res. Hi ha dinàmiques globals que tendeixen a concentrar la població entorn d’unes poques grans llengües. Té a veure amb la conformació de grans cultures de masses de caràcter universal. Es poden i s’ha de prendre mesures atemperadores, de protecció, com establir quotes lingüístiques a les grans plataformes d’entreteniment sabedors, però, que aquesta és una batalla perduda, o gairebé. El que si es podria fer, mentrestant, és no vincular el català a opcions políticament partidistes. Hi guanyaria molt la seva consideració i prestigi i evitaríem que, per alguns col·lectius, pugui acabar resultant antipàtic. No perquè ho sigui la llengua, sinó perquè poden acabar per ser-ho els que se’n diuen defensors. Les llengües requereixen de practicants, però mai d’inquisidors.\nPrevious postCàdis o la revolta contra la precarietat\nNext postLa societat del turisme\n3 thoughts on “Llengua”\n15/12/2021 a les 16:27\nEm sembla que l’Escola i l’Educació son agents imprescindibles en l’ensenyament del catala pero també és molt important la implicació de les families i la societat per convencer de la necessitat de parlar en Catala i estimar la lengua.\nJo mateixa sóc filla de pares arribats a Catalunya a principis dels anys 60 i, tot i que ells no parlaven català ni a l’escola l’estudiavem, sempre ens van insistir als meus germans i a mí que nosaltres sí ho haviem de fer. Quan jo he tingut fills he triat el catala per parlar amb ells i s’ha convertit en la llengua familiar.\nEstimo el catala com també el castellà, que és la meva llengua materna.\nQuè falla per que persones nascudes aquí, educades i formades no parlin en catala? La llengua és una riquesa i aixi l’hauriem de considerar.\nJaume Serra Carné ha dit:\n05/12/2021 a les 11:53\nTrobo molt interessant l’article sobre la llengua. Calen veus clares que ens aportin arguments i opinions que ens ajudin a tenir una visió positiva, constructiva sobre un tema tan susceptible de conflicte com és la llengua. La veritat és que no estem fent la feina ben feta i per això sorgeixen conflictes. I la llengua en queda perjudicada i també la cohesió social. Gràcies, Josep Burgaya per les teves reflexions setmanals.\n07/12/2021 a les 07:56\nGràcies Jaume pels teus comentaris. El tema de la llengua com bé dius és un tema complex i no fem les coses del tot bé. La preocupació per la reculada de l’ús social del català no l’hauríem d’expressar repartint “culpes”, sinó fent millors polítiques ben fonamentades en criteris científics i tècnics. Salut!


Assistim a ElasticOnTour, l'esdeveniment d'Elastic | Opentrends\nAssistim a ElasticOnTour, l'esdeveniment d'Elastic\nELASTICONTOUR és l'esdeveniment organitzat per ELASTIC, i l'oportunitat ideal per Opentrends per aprendre sobre el seu stack de la mà d'experts de tot el món així com per a conèixer a altres membres de la comunitat a Espanya.\nEn aquest esdeveniment, que compta com a ponent amb el CEO de Elastic entre altres membres destacats, tindrem l'oportunitat de conèixer el seu full de ruta, d'aprofundir en anàlisis tècniques, veurem demos i aprendrem a través de casos d'ús.\nElastic és l'empresa darrere de Elastic Stack, és a dir, Elasticsearch, Kibana, Beats i Logstash. La seva missió és ajudar a les persones a explorar i analitzar les seves dades de manera diferent utilitzant el poder de la cerca: des de les cotitzacions d'accions fins a les transmissions de Twitter, els registres d'Apache als blogs de WordPress.\nConstruït sobre una base de codi obert, Elastic Stack ens permet prendre dades de manera fiable i segura de qualsevol font, en qualsevol format, i buscar-los, analitzar-los i visualitzar-los en temps real:\n- Kibana dóna forma a les seves dades i és la interfície d'usuari extensible per configurar i administrar tots els aspectes de Elastic Stack.\n- Elasticsearch és un motor distribuït de recerca i anàlisi basada en JSON dissenyat per escalabilitat horitzontal, màxima fiabilitat i fàcil administració.\n- Beats és una plataforma per remitents lleugers que envien dades des de màquines de vora a Logstash i Elasticsearch.\n- Logstash és un sistema dinàmic de recopilació de dades amb un ecosistema de complements extensible i una forta sinergia d'Elasticsearch.\nOpentrends i Elastic\nA Opentrends som partners de Elastic i comptem amb àmplia experiència en l'ús del seu stack:\n- TMB: Amb l'objectiu de centralitzar el processat i explotació de diferents logs de servidors i de funcionament de TMB, ens hem encarregat de dissenyar una plataforma basada en Elastic Stack.\n- TMB: Realitzem el disseny, desenvolupament, implantació i millora contínua del sistema centralitzat proveïdor d'una API REST de dades GIS als diferents sistemes de TMB, incloent un sistema d'ingesta i monitorització de logs basat en el stack ELK (Elasticsearch + Logstash + Kibana).\n- Diputació de Barcelona: Hem implantat Sentilo a la Diputació de Barcelona per oferir servei a municipis del seu àmbit. Es tracta d'una versió SaaS Multi-Tennant que ofereix servei personalitzat i compartimentat en els municipis de la província que no disposen de la infraestructura necessària per desplegar una instància pròpia.\n- Congrés mundial: Cada any posem en funcionament tots els sistemes necessaris en un important congrés mundial perquè els assistents tinguin una experiència inoblidable.\nSi vols conèixer més sobre la nostra experiència amb Elastic, consulta el cas d'èxit de THINGTIA.


"BCNegra. Directe als ulls. Retrat(s) d'Ana Portnoy (1950-2020)" | BCN Guide: Barcelona’s activities calendar, directories and courses "BCNegra. Directe als ulls. Retrat(s) d'Ana Portnoy (1950-2020)"\n"BCNegra. Directe als ulls. Retrat(s) d'Ana Portnoy (1950-2020)"\nAna Portnoy va arribar el 1977 a Barcelona, i es va enamorar del mar i de la ciutat. En certa mesura li recordava el seu Buenos Aires natal. Aquí van créixer els seus fills, i amb el mateix compromís amb què havia militat i estimat, aquí va establir contacte amb els altres a través de la fotografia. Retratar va esdevenir la seva veu, una bona via de sortida per a la seva curiositat envers la gent. La seva mirada cap als altres era comunicació amb el cor a la mà. De la tendresa de l'infant, de la fragilitat de la gent gran, de les màscares de l'escriptor, de la molta gent de tota mena fotografiada, Ana Portnoy en treia sempre el millor moment, l'instant revelador, la veritat que ella trobava en el pou transparent dels ulls de cada personatge, on la disfressa és impossible i ja no s'hi val a simular. En les seves fotos de creadors, en les dels reportatges del dominical d'El Periódico, en les de molts barcelonins al mig del carrer, la força de les imatges és justament en aquesta mirada: la dels ulls que miren la càmera i, per descomptat, la de la fotògrafa. Cada foto és una història, instants al servei de la memòria de tots. Comissari de l'exposició: Quim Noguero Ribes.\nDe dimarts a divendres de 10:00 h a 21:00 h Entrada Gratuïta Aforament limitat\ndilluns i dissabtes de 10:00 h a 14:00 h i\nFrom 03/02/2021 to 23/03/2021


Els Mossos escorcollen el garatge de la casa de Rosa Peral, que s'hauria pintat després del crim\n3 min. Barcelona 12/04/2018 18:18\n651x366 Els agents han traslladat Rosa Peral —que és a la presó de Brians— al seu domicili per a l'escorcoll / GEMMA SÁNCHEZ/ACN Els agents han traslladat Rosa Peral —que és a la presó de Brians— al seu domicili per a l'escorcoll / GEMMA SÁNCHEZ/ACN\nLa policia científica ha tornat aquest dijous al domicili de Vilanova i la Geltrú de Rosa Peral, l'agent de la Guàrdia Urbana de Barcelona investigada per la mort d'un altre agent que va aparèixer cremat dins del seu cotxe al pantà de Foix. La jutge de Vilanova i la Geltrú que porta el cas ha ordenat tornar a escorcollar la casa de l'agent. Vol esbrinar si ella i l'altre guàrdia urbà investigat pel crim, Albert López, haurien intentat esquarterar la víctima i no se'n van sortir.\nSegons fonts de la investigació, el cos va aparèixer amb les extremitats amputades, tot i que inicialment es va pensar que havia sigut per l'acció del foc. Ara, però, un missatge d'un veí de Peral trobat al mòbil de l'acusada ha portat un nou element a la investigació. Segons ha avançat 'La Vanguardia' i han confirmat fonts pròximes al cas a l'ARA, aquest veí va preguntar a Peral si havia estat fent servir una motoserra perquè el soroll de l'aparell l'havia despertat de nit. Aquesta conversa es produeix dos dies després del crim. De fet, una de les tesis de la investigació és que els dos urbans haurien matat l'agent la nit de l'1 al 2 de maig del 2017 i l'endemà haurien intentat desfer-se del cos.\nUn garatge repintat i amb mobles canviats de lloc\nHi ha un altre element que ha portat els investigadors a tornar a la presumpta escena del crim. Revisant les fotografies del mòbil de Peral han comprovat que el garatge de casa de l'agent tenia un aspecte força diferent de com el van trobar el primer cop que van escorcollar el domicili de la detinguda: en concret, segons explica la jutge en la providència ordenant l'escorcoll, a què ha tingut accés l'ARA, en una imatge del 15 d'abril s'hi veu una paret "a mig pintar de color taronja amb un sofà al davant que no està acabat de muntar". En canvi, quan la policia científica va entrar a l'estança el 14 de maig, totes les parets eren blanques i el sofà havia desaparegut. Per això la jutge ha ordenat a la policia científica "comprovar més exhaustivament l'existència de restes de sang" de la víctima.\n540x306 Agents dels Mossos d'Esquadra entren al domicili de Rosa Peral per un segon escorcoll / GEMMA SÁNCHEZ/ACN Agents dels Mossos d'Esquadra entren al domicili de Rosa Peral per un segon escorcoll / GEMMA SÁNCHEZ/ACN\nEls investigadors lliguen aquesta transformació amb el fet que Peral, tres dies després del crim, demanés una furgoneta a un conegut "per traslladar un sofà que diu que havia comprat", relata la jutge en la seva resolució. Sospiten que va ser el vehicle que va utilitzar per desfer-se del sofà, que podria haver quedat tacat de sang.


El Lima salva els mobles a Terrassa\nEl Lima supera amb moltes dificultats la JET (61-56)El Lima, un mur infranquejable per a la JETQuintet ideal. Copa Catalunya Ascens J10Quintet ideal. Copa Catalunya Ascens J9Quintet ideal: Copa Catalunya Ascens J6Quintet ideal: Copa Catalunya Ascens J4El Lima Horta s’enlaira en vèncer clarament la JETEl Mataró confirma la presència a la finalEl Platges de Mataró colpeja primer a un Lima-Horta molt millorat (46-55)L’hora de la veritat\tEl Lima salva els mobles a Terrassa\nBàsquet, Copa Catalunya — Per Roger Cornet el 16/04/2012 14:55 La JE Terrassa, amb un bon encert en triples, posa contra les cordes un SR Lima-Horta que fins els últims minuts no va despertar. Des del segon quart les egarenques van dominar, però la qualitat i l’esperit de les hortenques donaria la volta al partit in-extremis (42-45).\nLes d’Isaac s’emporten una victòria patida de la pista d’una lluitadora JET. Foto: JRiberalern\nSense marge d’error, el SR Lima-Horta va saber treure el talent i l’encert els últims 3 minuts per donar la volta a un mal partit que se li havia posat molt difícil. La JE Terrassa rebria un càstig excessiu per la bona feina feta durant més de 35 minuts, però les barcelonines, conscients del què es jugaven, no van fallar quan la pressió era màxima, i d’aquesta manera es mantenen terceres (9-6) en posicions de Final a 4. Les terrassenques per la seva banda, tanquen el grup d’ascens amb 3 victòries i 12 derrotes.\nSortia un pèl adormida la JET, que fiava tot el joc ofensiu als llançaments (errats) des de la distància, i cedien la iniciativa a un Lima sòlid defensivament i que sí trobava l’efectivitat en els seus tirs. Les d’Isaac Fernández buscaven el desequilibri amb accions individuals i el trobaven amb bons u contra uns de Laura Navarro i Carla Pérez que obrien la primera escletxa (0-6). Meritxell Cuní amb un triple i un bàsquet de dos despertava les locals, que de tota manera no aconseguirien anotar amb continuïtat i acabarien el quart amb només 6 punts. Les hortenques, fortes al darrera, impedien a les egarenques fer més, però ofensivament s’estancaven i no podien fer créixer les distàncies més enllà dels 4 punts al final de quart (6-10). A l’inici del segon període, el Lima sortia fort, castigant amb la qualitat de les seves exteriors malgrat les locals seguien insistint, i aquest cop encistellant, des de la distància. Primer Bego Ramírez i després Alba Lorca apropaven les blaves (12-14) amb dos triples, però l’atenta defensa visitant en les ajudes reduïa els espais al seu rival. Per això seguien provant-ho des de fora les de Pere Sancerni, que trobarien en Txell Arús el canell calent que necessitaven pel final de la primera part. La terrassenca clavava dos triples que donaven a les locals el seu primer avantatge (17-14) i que li permetrien acabar la primera part per davant gràcies al baix tanteig propiciat per les intenses defenses a ambdós cantons.\nDesprés que s’arribés al descans amb 22-20, la JET firmaria una bona represa amb un parcial de 5-0 que dificultava les coses a un Lima incomprensiblement desencertat en accions franques d’u contra zero, i només les jugades individuals de les seves exteriors podien sumar punts al seu compte. Dues intercepcions a mitja pista finalitzades en bàsquet de Navarro eren clau per mantenir les barcelonines a prop, davant un Terrassa que si no hagués estat per un pobre encert des de la línia de tirs lliures (2/8 en el quart i 6/20 en total) hagués pogut assolir un avantatge important. Les defenses, actives i amb contactes, s’imposaven als atacs i el partit entrava igualat a l’últim quart (31-28).\nTal i com havia passat en el segon i el tercer període, les egarenques perforaven la xarxa amb un triple d’inici, aquest cop de Lorca, que semblava ser important per fer el primer pas cap a la victòria (34-28). Tot i així, en una acció posterior Elena Murcia encistellava des dels 6,25 per primera vegada pel seu equip i activava el Lima per la fase decisiva. Però l’encert de les d’Isaac Fernández trigaria uns minuts a aparèixer, ja que Espe Álvarez encara va poder fer més gran l’escletxa amb el triple del 39-31, que semblava condemnar el Lima. Malgrat tot, i a quatre minuts pel final, Carla Pérez anotava en una acció enrevessada que serviria per obrir el foc. Després Navarro, Paula Reggiardo dues vegades i Murcia demostrarien el seu talent anotant un 0-8 que capgirava el resultat a la desesperada i castigava una JET que havia fet un gran partit durant 37 minuts. Al contrari que les hortqnues, les locals s’apagaven als instants finals, i tot i que Cuní les tornava a posar per davant (42-41), no podien contestar un Lima que fins els dos tirs lliures llançats, i anotats, per Carla Carbonell no va tancar el partit. Les egarenques no van poder anotar en l’últim minut i el resultat definitiu va quedar en el 42-45 que li permet al Lima mantenir-se entre els quatre primers i salvar-se del què hagués pogut ser una derrota crítica.\nFitxa tècnica: JE Terrassa (42): B. Ramírez (5), E. Silva, T. Arús (9), M. Cuní (9), V. Galán (2) –cinc inicial-, A. Lorca (8), M. Feliu, V. Arch, E. Álvarez (7), C. Medina, M. Meca (2).\nSR Lima-Horta (45): L. Navarro (11), E. Murcia (10), C. Pérez (6), B. Torrón, V. Cantero, -cinc inicial-, C. Carbonell (8), M. Amer, P. Reggiardo (10), L. López, L. Seguí.\nParcials: 6-10 / 16-10 (22-20) // 9-8 (31-28) / 11-17 (42-45).\nÀrbitres: J. Oliver i J. Casals\nTambé et pot interessar...Quintet ideal: Copa Catalunya Ascens J6El Femení Sant Adrià sua per vèncer el TerrassaLa JET pren la victòria a un bon OlesaEl Lima segueix imbatut a casa d’un GEiEG combatiuEl Lima Horta supera amb facilitat Lluïsos (82-56)Sonia Pascual i els errors en el tir condemnen al ... Tags: JE Terrassa, SR Lima-Horta


Els manifestants tornen a omplir Taksim, mentre la policia carrega a Ankara i Erdogan els acusa de "saquejadors"\nREUTERS Istanbul / Ankara 02/06/2013 17:07\n260x366 Els manifestants han tornat a la plaça Tasksim. TOLGA BOZOGLU / AFP Els manifestants han tornat a la plaça Tasksim. TOLGA BOZOGLU / AFP\nEl primer ministre Tayyip Erdogan acusa el principal partit de l'oposició laica de Turquia de provocar una onada de protestes contra el govern, mentre desenes de milers de manifestants es reagrupen a Istanbul i Ankara. La policia ha tornat a llançar gasos lacrimògens a la capital, tot i que els enfrontaments semblen relativament menors que els de dissabte.\nEl primer ministre, Recep Tayip Erdogan, s'ha referit als manifestants com a "saquejadors" i ha assegurat que seguirà endavant amb la reurbanització de la plaça Taksim d'Istanbul, el projecte que ha desencadenat les protestes, que han derivat en un desafiament obert contra el governant Partit de Justícia i Desenvolupament (AKP).\nErdogan acusa el Partit Republicà del Poble (CHP) –creat el 1924 per Mustafa Kemal Atatürk, fundador de l'estat modern laic de Turquia– d'estar darrere les protestes: "Creiem que el principal partit de l'oposició que està fent crides de resistència a cada carrer està provocant aquestes protestes", ha dit a la televisió turca.\nA més de reconstruir uns quarters de l'era otomana, el govern vol edificar una mesquita al parc de Gezi. "Òbviament, no demanaré permís al líder del CHP ni a una colla de saquejadors" ha afegit el primer ministre.\nDesenes de milers de persones s'han reunit a Taksim aquest diumenge al migdia després d'una nit tranquil·la i de dos dies d'enfrontaments entre manifestants i la policia antiavalots amb el suport de vehicles blindats i helicòpters. L'ambient era més festiu, fins i tot amb algun cant que exigia la dimissió d'Erdogan.\nAl districte de Kizilay del centre d'Ankara, però, la policia va utilitzar gasos lacrimògens quan uns quants milers de persones van corejar consignes contra el govern i van bloquejar el trànsit.\n"Ens quedarem fins al final", deia Akin, que treballa al sector de l'automòbil i ha estat a Taksim durant els últims quatre dies. "No marxarem. L'única resposta ara és que aquest govern caigui. Estem cansats d'aquest govern opressor." Amb gairebé un miler de detinguts i centenars de ferits, la contundència de la resposta de la policia a Istanbul ha commocionat turcs, però també turistes atrapats als disturbis d'un dels destins més visitats del món.\nEls Estats Units, la UE i grups de defensa dels drets humans han criticat la repressió.


Es Novells Holiday House Eivissa Espanya - Ofertes d'hotels amb els MILLORS DESCOMPTES EN LÍNIA\nCasa Es Novells Parcela 63 Plog 12, Santa Eularia des Riu, Eivissa, Espanya, 07840 - Molt bona ubicació - Veure al mapa\nMés informació sobre Es Novells Holiday House\nConvenientment situat a Santa Eulalia del Rio, Es Novells Holiday House és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Es Novells Holiday House asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, cuina americana, nevera a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, jardí. Amb una localització ideal i amb comoditats imbatibles, Es Novells Holiday House no troba competidors en cap categoria.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Es Novells Holiday House de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


By Llibreria L'Altell\tPissarra* Imatge\nEm fa il·lusió dirigir-vos quatre paraules a cadascun de vosaltres. El motiu és que tal dia com avui, ara fa un any, us anunciava que l’Altell inaugurava blog.\nAquesta va ser una aposta que requeria un compromís important per part meva cap a vosaltres ja que a partir d’aleshores us recomanaria les lectures que jo feia, ja no només dins la llibreria, sinó que les plasmaria a la xarxa. M’he adonat que és més senzill explicar-vos-les verbalment, però ha estat un aprenentatge, i un gran plaer, escriure-les.\nAmb tot, vull agrair que hagueu entrat en més d’una ocasió dins el blog de l’Altell; no m’hagués pogut imaginar mai obtenir tantes entrades en només un any! És una veritable sorpresa.\nNo em vull allargar més, però sí que us convido a que continueu visitant-lo. Podeu participar-hi, també, amb comentaris.\nUs recordo que si voleu consultar més llibres des de la vostra butaca, només heu de clicar a la nostra pàgina web: www.laltell.cat\n2 thoughts on “Hem fet un any!”\nEl blog de L’Altell, primer aniversari | Núvol ha dit:\nfebrer 1, 2013 a les 11:00 am\n[…] Tortós, llibretera de Banyoles, va obrir un blog de llibres fa un any. El blog de la llibreria L’Altell és un exemple de la facultat […]\nLali Ferr�ndiz ha dit:\nfebrer 1, 2013 a les 1:22 pm\nLa veritat es que potser a tu t�ha costat, pero a mi m�ha agradat molt. La comoditat de tenir-te a l�abast a qualsevol hora i des de qualsevol lloc junt amb la reguraritat (ets una m�quina! -imagino que la professionalitat i la responsabilitat de fer baixar la pila de pendents… pressiona per� s�agraeix, eh?). De tota manera si que es m�s agradable venir a veure�t a la botiga. B�, suposo que una cosa no treu l�altre…\nGr�cies per la bona feina. Una abra�ada.


Opinió - 03/07/2018 - 08:24\nAquests acords polítics, que pretenen salvaguardar la cohesió europea i la política de fronteres i de seguretat, són insuficients per afrontar la magnitud del desafiament migratori\nEls vint-i-vuit representants que componen el Consell Europeu han decidit, també, donar el suport financer als països d'origen i de trànsit dels immigrants, amb la transferència de 500 milions d'euros al fons fiduciari de la UE per Àfrica. El president del govern espanyol, Pedro Sánchez, ha mostrat la seva satisfacció pel fet que la Unió destini més recursos a Espanya per liderar la resposta als fluxos migratoris a la Mediterrània occidental.\nEn aquest Consell s'ha percebut, una vegada més, la dificultat d'oferir una resposta comuna al fenomen de les migracions. Aquests acords polítics, que pretenen salvaguardar la cohesió europea i la política de fronteres i de seguretat, són insuficients per afrontar la magnitud del desafiament migratori. En realitat, aquest desafiament treu a la llum les debilitats culturals i polítiques del projecte d'unitat europeu. I és que són necessàries mesures reals i no aprofitar els casos que es presten a l'efectisme.


Inici Projectes Institut de Recerca en Energia de Catalunya (IREC)\nPromoció de sectors estratègics - Energia\nL’Institut de Recerca en Energia de Catalunya (IREC) és un centre destinat a la investigació tecnològica en energia que contribueix a l’objectiu de fer un futur energèticament més sostenible tenint present la competitivitat econòmica i proveint la societat de la màxima seguretat energètica.\nAntoni Martínez, director general de l’Institut de Recerca en Energia de Catalunya.\nEl centre és especialitzat en tasques de R+D+i relacionades amb l’estalvi i l’eficiència energètica, i més concretament en microxarxes, vehicle elèctric, emmagatzematge d'energia i eficiència en edificació. El centre també disposa d’una àrea de xarxes elèctriques i electricitat, d’una àrea destinada a la investigació en recerca, disseny i caracterització de materials per a utilitzacions energètiques i d’una àrea dedicada a la investigació sociotècnica en l’àmbit de l’energia.\nAl llarg del seu primer any de vida l'IREC ha configurat les bases que li han de permetre esdevenir un centre d'excel·lència i de referència i posicionar-se com a tal durant l'any 2010. Més de trenta especialistes s'han incorporat a l'equip de l'institut i es preveu que un total de vuitanta persones en formaran part a finals del 2010. L’any 2010 l'IREC augmentarà la superfície d'espai destinat a la investigació fins a 2.700 m2 entre les seves dues seus (Barcelona i Tarragona).


Peixos pintats | El Cau del Drac\nAquest cap de setmana voltant pel Penedès, a dues botigues d'animals de Vilafranca i Vilanova d'una cadena força popular, he observat que hi havia uns peixos amb uns colors un xic estranys. Això m'ha recordat un fil de fòrum que havia llegit fa temps i m'he horroritzat en veure aquelles pobres bestioles.\nEfectivament, eren peixos pintats de forma artificial; molt possiblement amb unes agulles hipodèrmiques els hi han introduït el tint fluorescent que tenien sota la pell.\nNo es tracta de quelcom nou i, com he anat aprenent aquests dies que he anat fent recerca sobre el tema, ja fa anys que existeixen campanyes per a conscienciar sobre l'eradicació d'aquesta pràctica.\nTeniu més informació a l'article de la Viquipèdia que m'he posat a traduir al respecte, on es parla dels abusos que pateixen els peixos per a augmentar-los els colors o l'atractiu per als potencials compradors. Si us interessa aquesta afició, eviteu comprar aquesta mena de peixos per a no afavorir-ne llur comerç. Si heu de triar uns espècimens, doneu més importància als criteris biològics que als estètics dels animals, segurament així us viuran més temps i gaudireu més del vostre aquari. Associacions locals d'afeccionats, sovint amb un espai propi a la xarxa com l'Associació Aquariòfila de Barcelona, us poden ajudar.\nUn cas paraŀlel d'altre tipus de modificació no tradicional --la tradicional seria a través de la selecció i cria-- que tingué força ressò mediàtic fa un temps és el del GloFish. Aquest es tracta d'un peix zebra modificat genèticament que brilla de forma fluorescent en diferents colors i que ja es comercialitza als Estats Units. Cal dir que en aquest cas les bèsties no patirien comparablement i les preocupacions, com en la majoria de casos de transgènics des del meu punt de vista, serien sobretot pels efectes ecològics que podria comportar llur reproducció no controlada (tot i que se suposa que són esterilitzats quan són encara ous).\nAltrament, com passa amb la majoria d'organismes modificats genèticament, si se n'aconsegueix la reproducció, no és permesa tampoc la venda subseqüent independent per les patents que hi ha al darrere.\nMario replied on dc, 07/01/2009 - 4:25pm Permalink\nBenvolgut Toni; Jo tambe fa\nJo tambe fa temps que vinc observant aquests tipus de peixos a les grans cadenes distribuidores\nPersonalment trobo que es una salvatjada. Gràcies per aquesta informació\nl'he trobat molt interessant\nAssociació Aqua... replied on dv, 13/02/2009 - 3:00pm Permalink\nDes de l'Associació Aquariòfila de Barcelona donem total suport al teu interès. Decididament estem en contra del maltractament animal en general, i del que es sol infringir als peixos en concret. Pràctiques com la tinció artificial dels peixos, el seu confinament en condicions inadecuades, etc. no són pròpies d'algú que es digui amant dels animals, i a part del patiment que suposa per als peixos, denigra l'afició. Mantenir peixos, com mantenir cualsevol altre animal, requereix un bon coneixement de les seves necessitats i un compromís de l'aficionat per a donar-los-les. Des de la AAB defensem una afició responsable i respectuosa amb els animals.\nBravo per la teva iniciativa!


Can Travé ja és propietat municipal per un milió i mig d’euros | Ràdio Cubelles\nCan Travé ja és propietat municipal per un milió i mig d’euros\nLa compra davant de notari s’ha signat aquest dimarts entre l’alcaldessa Mònica Miquel i els hereus de la família Travé. La primera a valorar la notícia a Ràdio Cubelles però ha estat la regidora de cultura, Noemí Cuadra, qui ha assegurat que a partir d’ara comença el debat sobre els usos que se li poden donar a Can Travé\nCan Travé ja és propietat municipal per un milió i mig d’euros. La compra davant de notari s’ha signat aquest dimarts entre l’alcaldessa Mònica Miquel i els hereus de la família Travé. La primera a valorar la notícia a Ràdio Cubelles però ha estat la regidora de cultura, Noemí Cuadra, qui ha assegurat que a partir d’ara comença el debat sobre els usos que se li poden donar a Can Travé. Al govern municipal però també són conscients de les expectatives que té bona part de la ciutadania per conèixer aquest espai que ha estat tancat a les visites.\nLa compra de Can Travé es va començar a confirmar el mes de juny passat quan en un ple extraordinari es va aprovar l’ampliació de pressupost per poder invertir un milió i mig d’euros. L’adquisició directa era un dels últims passos i va passar per la junta de govern local a mitjan de mes de novembre. Ara, poc abans de les vacances de Nadal, un cop completat un treball burocràtic de 6 mesos, ja s’ha pogut signar el document notarial i les claus han passat a mans de l’alcaldessa.\nSobre les possibilitats que dóna aquest edifici també se n’ha parlat força últimament. Per exemple, des de la regidoria d’Hisenda, en les converses sobre el futur de la tèrmica també es va demanar a la Fundació d’Endesa que fes un cop d’ull a Can Travé, ja que una de les seves finalitats és la il·luminació monumental.


Amb l’Ateneu | La Garnatxa\nLa Garnatxa ha tret el nas per dues activitats organitzades per l’Ateneu Alellenc.\nEl 22 de juny, Oriol Font va prendre part com a ponent en un debat obert a la ciutadania, les entitats i els partits polítics a Can Lleonart en què, sota el títol ‘Els indignats a debat’, es van abordar les causes del moviment del 15M i es van proposar algunes alternatives al qüestionament del sistema. En concret, Font parlar de la monetització com a simplificació valorativa, de la concentració de poder, de l’empoderament i de la democràcia inclusiva. Trobareu el contingut íntegre de les ponències a l’adreça http://indignatsadebat.wordpress.com.\nEn el marc de les jornades ‘1714, viurem lliures o morirem’ organitzades per l’Ateneu, La Garnatxa va assistir a la inauguració de l’exposició Repressió borbònica: L’intent d’anorrear un poble, 1714-1725 que va tenir lloc a Can Gaza en vigílies de l’Onze de Setembre.\n← Al·legacions a les lleis òmnibus\tL’enemic a casa: Chacón i Lissavetzky →


El ple del Parlament debatrà el Projecte de llei de facilitació de l'activitat econòmica\nquery_builder 7 juliol 2020 20:34\nEl ple començarà a les 10 del matí amb la sessió de control al Govern\nLa cambra debatrà el Projecte de llei de facilitació de l’activitat econòmica i es portarà a votació 5 decrets-llei impulsats pel Govern de la Generalitat\nFacilitació de l’activitat econòmica\nEl Ple del Parlament debatrà el Projecte de llei de facilitació de l’activitat econòmica. El Govern de la Generalitat va demanar que es tramités pel procediment d’urgència extraordinària per fer front a la crisi econòmica provocada per la Covid-19.\nLa consellera d'Empresa i Coneixement, Àngels Chacón, presentarà el projecte que té per finalitat impulsar l’activitat econòmica en l’actual entorn digital per fer més àgil la relació entre administracions i empreses, reduint les càrregues administratives i implementant serveis proactius basats en la gestió i l’anàlisi de dades. El projecte dona continuïtat al model de finestreta única empresarial i permetrà que empreses i emprenedors només hagin d’aportar una única vegada les seves dades per fer tràmits amb totes les administracions. Entre altres mesures el projecte també regula l'obligació de les administracions d'oferir passarel·les de pagament perquè les empreses puguin liquidar taxes a distància i crea un directori d'empreses i establiments que ha de permetre oferir una visió integral de l'activitat econòmica a Catalunya.\nDurant la jornada es debatran i votaran cinc decrets-llei impulsats pel Govern de la Generalitat.\nEl Ple debatrà el Decret llei 23/2020, del 9 de juny, de mesures urgents en matèria tributària. També portarà a votació el Decret llei 22/2020, del 2 de juny, on es determinen els òrgans competents per tramitar les sancions per incompliments de la normativa reguladora de l'estat d'alarma denunciats pels diferents cossos policials.\nTot seguit la cambra debatrà conjuntament els decrets llei 21/2020, del 2 de juny, de mesures urgents de caràcter econòmic, cultural i social; 25/2020, del 16 de juny, de mesures extraordinàries en matèria social i de caràcter fiscal i administratiu, i 26/2020, de 23 de juny, de mesures extraordinàries en matèria sanitària i administrativa.\nEn el ple al Parlament també tindrà lloc la sessió de control dels grups parlamentaris a l’Executiu català.\nPer començar la consellera de Cultura, Mariàngela Vilallonga, respondrà una pregunta sobre l'ús de les llengües cooficials en les manifestacions culturals.\nTot seguit, la consellera de Justícia, Ester Capella, informarà sobre l'exercici de les competències del departament de Justícia durant la pandèmia de covid-19.\nA continuació el conseller de Territori i Sostenibilitat, Damià Calvet, explicarà les polítiques de cohesió territorial i el model d'infraestructures en el context de la reconstrucció.\nEn el seu torn, la consellera d'Empresa i Coneixement, Àngels Chacón, respondrà una pregunta oral del Ple del Parlament sobre les inversions estrangeres.\nPosteriorment, la consellera de Salut, Alba Vergés, informarà sobre la gestió de la covid-19 i respondrà una pregunta sobre la gestió sanitària dels rebrots de la covid-19.\nA continuació, el conseller d'Educació, Josep Bargalló, informarà sobre el curs escolar 2020-2021.\nLa consellera d'Agricultura, Ramaderia, Pesca i Alimentació, Teresa Jordà, explicarà l'estat del banc dels aliments.\nTot seguit, el vicepresident del Govern i conseller d'Economia i Hisenda, Pere Aragonès, respondrà una pregunta sobre l'execució del pressupost de la Generalitat per al 2020.\nEl president de la Generalitat, Quim Torra, clourà la sessió de control al Govern de la Generalitat. El cap de l’Executiu respondrà sis preguntes sobre la situació política a Catalunya.


Organitzen un recés telemàtic per a catequistes gironins - Diari de Girona\nOrganitzen un recés telemàtic per a catequistes gironins\nVa anar a càrrec de fra. Cinto Duran i va comptar amb la participació d’una trentena de persones\nUn moment de la trobada, en format telemàtic. | BISBAT DE GIRONA\nUna trentena de persones van participar, el divendres 14 de maig, en el recés telemàtic per a catequistes organitzat per la Delegació episcopal de catequesi del Bisbat de Girona. Segons ha informat el Bisbat a través de la seva pàgina web, el recés va anar a càrrec de fra. Cinto Duran, de la comunitat de caputxins d’Arenys de Mar.\nA partir del passatge evangèlic que relata la trobada del sepulcre buit (Jn 20), fra. Cinto Duran va fer adonar als catequistes de les diferents actituds de Maria Magdalena, Pere i el deixeble estimat, en el sentit que si «ens deixem astorar, meravellar i qüestionar sobre el que ha passat i ens passa o si deixem que els altres anul·lin la pregona experiència del ressuscitat».\nD’altra banda, el ponent va convidar els catequistes «a deixar que brolli, que suri l’experiència de la resurrecció del Crist, a no avergonyir-se i manifestar la fe en el vivent». «Perquè el catequista ha de mostrar i introduir a una relació personal i vivencial amb el Crist», va assenyalar.


El Pallars Jussà present al SITC\nDes d'avui i fins diumenge es celebrarà a Barcelona el Saló Internacional de Turisme de Catalunya\nEl Pallars Jussà hi participa de diverses maneres:\nEstand turístic Pirineus: Com és habitual el compartirem l’estand turístic Pirineus amb les altres comarques de Lleida. Sobre el taulell només podem posar dos fulletons per comarca, però la tècnica de turisme del Pallars Jussà que durant els tres dies del SITC atendrà als visitants disposarà de tota la informació addicional sota del taulell.\nEstand TURALCAT: L’Associació de Cases de Turisme Rural del Pallars Jussà serà present a l’estand de Turalcat, tot fent promoció del turisme rural i de la comarca en general. Igual que l’any passat, han organitzat una animació amb l’Associació de Raiers, consistent en una demostració de la construcció d’un rai, que en principi es farà el dissabte 5 d’abril.\nDe manera individual, algunes cases de turisme rural també tindran el seu propi espai dins Turalcat.\nÀrea gastronòmica: Fruit de la col·laboració entre el Consell Comarcal del Pallars Jussà i la iniciativa Al Teu Gust, el diumenge 6 d’abril s’oferiran dins l’àrea gastronòmica del SITC dues propostes de plats elaborats amb productes pallaresos.\nJornades de Mercats Emissors http://act.meet2b.org/: Tenim programades entrevistes amb els responsables dels Centres de Promoció Turística dels principals països emissors europeus.


Haus Ilse Flensburg Alemanya - Ofertes d'hotels amb els MILLORS DESCOMPTES EN LÍNIA\nVeure tots els 138 allotjaments a Flensburg.\nWrangelstrasse 26, Duburg, Flensburg, Alemanya, 24937 - Molt bona ubicació - Veure al mapa\nHabitació Triple amb cuina (Triple Room with Kitchen)\nExcel·lent 8,1 (351 comentaris)\nNotable 7,7 (2986 comentaris)\nBarri Duburg Duburg Duburg\nMés informació sobre Haus Ilse\nPer als viatgers què vulguin captar les imatges i els sons de Flensburg, Haus Ilse és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Aeroport Flensburg-Schäferhaus donen a aquest hotel un encant especial.\nHaus Ilse ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes, habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, aparell de televisió LCD/pantalla de plasma, nevera a cada habitació. A més, l'oci que l'hotel ofereix assegurarà que tengui molt a fer durant el dia. Haus Ilse és la vostra destinació si buscau allotjament de qualitat a Flensburg.\nCal que informeu el Haus Ilse de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


de miratges i altres atzucacs: El senyor Camps es mira a l'espill anglès\nFa pocs dies l'eximi forense Font de Mora ens anunciava el projecte de fer desaparèixer les molt atonyinades línies de valencià, per una única línia d'ensenyança trilingüe: espanyol-valencià-anglès. (Per si algú em llegeix per primera vegada, faig constar que quan parle de valencià, no estic parlant més que del català que parlem a València.)\nAra el Molt Imputat don Fransisco Camps, es destapa amb un projecte de modificació de la llei electoral a la comunitat sense nom, en altres temps de més bonança anomenada País Valencià.\nAquesta modificació, pel que anuncia, consistiria en la creació de tants districtes com diputats hi hagin, de forma que, a cada districte, el diputat seria aquell que hi guanyés per majoria simple.\nNo sé si aquest sistema electoral tindria cabuda constitucional.\nAllò que sé és que es tracta d'un sistema clarament afavoridor del bipartidisme i anorreador dels tercers partits que difícilment hi tenen cabuda.\nI també sé que en la situació actual, podria donar com a resultat una càmera mono-color o quasi. Tot dependria de la distribució geopolítica dels districtes.\nTants anys demanant l'entrada de les comarques com a districtes i la supressió de les províncies, i ara, només de pensar-ho, tremolo.\nAcabo de llegir que l'Espe Aguirre, presidenta de Madrid, també proposa el mateix. O sigui que es tracta del PP en general, ja que tots sabem que Madrid, València i Galícia són els camps d'experimentació de la FAES.\nI Rubalcaba i el tril·lero Trillo negociant la renovació del TC.\nQue els déus ens agafin confessats.\nPublicat per julio navarro peris a 20:39\nEtiquetes de comentaris: país valencià, sistema electoral


Sara Bailac és politòloga i poeta. Des de l’any 2019, és Senadora per la demarcació de Lleida dins les llistes d’Esquerra Republicana de Catalunya. Al Senat, exerceix de portaveu de la comissió de Drets Socials, de la comissió d’Igualtat i de la comissió de Transports, Mobilitat i Agenda Urbana. També és vicesecretària general d’Acció Política d’Esquerra Republicana i presidenta de la secció local d’ERC a Tàrrega des de finals del 2015. Bailac està especialitzada en polítiques de gènere i drets de les dones, i ha viscut a les Açores (Portugal) gràcies a una beca en l’àmbit de la cooperació internacional. També ha estat molt vinculada a la xarxa de comunitats catalanes a l’exterior, concretament al Casal dels Països Catalans de La Plata (Argentina), on va treballar durant dos anys. En la seva etapa al casal, va contribuir a impulsar un observatori de nacions sense estat a la Universitat Nacional de La Plata i diverses xerrades amb el Col·legi d’Advocats i d’Arquitectes de la província de Buenos Aires.\nQuatre aprenentatges i nou claus per a l’avenç de l’independentismeRevista IDEES Núm. 45 Especial


Veritas llença l’Ecological Challenge, un projecte de micromecenatge per captar i finançar projectes de sostenibilitat ambiental | ets el que menges\nLa cadena de supermercats obre una convocatòria per trobar propostes innovadores relacionades amb el món de l’alimentació ecològica que es finançaran a través de la plataforma Ulule i rebran una aportació extra i el suport dels canals de comunicació de Veritas.\n11 d'octubre 2018 | Actualitzat el 12 d'octubre 2018 per Marta Costa\nCrear embalatges nous sense plàstics i biodegradables, potenciar iniciatives a favor del reaprofitament o en contra del malbaratament, conjugar el menjar cuinat amb la sostenibilitat, o impulsar projectes d’economia circular, consum responsable, agricultura ecològica o transport amb energies netes i baixes en carboni són reptes que la indústria, i específicament la indústria alimentària, hauria de resoldre a mitjà termini.\nContribuir a millorar el món per aconseguir un teixit industrial més sostenible, més net, més just i més sa és un dels objectius principals de la nova iniciativa Veritas Ecological Challenge, una convocatòria que acaba de llançar la cadena de supermercats ecològics. El director general de Veritas, Silvio Elias, ho explica així: “El món ens planteja nous reptes cada dia que ens afecten a tots i que tenen a veure amb el món que volem per al futur. Per canviar-ho, cal passar a l’acció”.\nEl repte de Veritas pretén, precisament, fer més fàcil aquest pas a l’acció. Tots els emprenedors i empreses emergents que tinguin projectes innovadors sobre el desenvolupament de productes i processos que permetin fer més sostenible la cadena alimentària, des del camp i fins al punt de venda, seran benvinguts al Veritas Ecological Challenge.\nDinàmica del Veritas Ecological Challenge\nTots els aspirants poden presentar la seva idea al web de veritas.es i l’equip de la plataforma d’Ulule els ajudarà a concretar la proposta i a impulsar una campanya de finançament col·lectiu.\nEls projectes que abans del 31 de desembre hagin arribat a la xifra marcada aconseguiran una contribució extra per part de Veritas de fins a tres mil euros, que, a més, quedarà reforçada amb el ressò que en farà Veritas des de la seva xarxa de canals habituals de comunicació i difusió.


Jordi Fàbrega serà alcalde des d'aquest dissabte i per un període de 27 mesos, mentre la resta de legislatura ho serà Francesc Viaplana\n4 min. LA SEU D'URGELL 14/06/2019 13:04\n651x366 La fotografia conjunta dels representants de JxCat i ERC. / ERC La fotografia conjunta dels representants de JxCat i ERC. / ERC\nJunts per la Seu (JxCat) i ERC han segellat aquest divendres un pacte de govern per a l'ajuntament de la capital alturgellenca, el qual convertirà a Jordi Fàbrega en alcalde aquest dissabte per un període de 27 mesos. Mentre, la resta de legislatura l'encapçalarà al consistori el republicà Francesc Viaplana i tots dos alcaldables ocuparan de forma alterna, en el període en què no estiguin al capdavant de l'ajuntament, una tinença d'alcaldia d'Administració i Governació. L'acord entre les dues formacions també s'aplicarà al Consell Comarcal de l'Alt Urgell i, per tant, el càrrec de president l'ostentarà primer un representant electe de JxCat i després un d'ERC, un any i mig abans d'esgotar el mandat.\nFàbrega ha explicat que l'acord amb el qual han arribat amb ERC permet tirar endavant un "govern estable" tant a l'ajuntament com al Consell Comarcal de l'Alt Urgell i ha dit que totes dues formacions consideren que aplicar la "proporcionalitat" de vots obtinguts als comicis del 26M "és la millor eina per traspassar la voluntat del poble sortida de les urnes". També ha afirmat que el pacte no "tanca la porta" a dialogar amb la resta de partits polítics amb representació a totes dues institucions.\nMentrestant, Viaplana ha volgut deixar clar que volen "treballar plegats" amb els nou regidors que sumen les dues formacions al consistori (cinc de JxCat i quatre d'ERC) com amb els quinze representants de l'ens comarcal (nou de JxCat i quatre d'ERC). També ha definit com a "sòlid" i "basat en la voluntat popular" el govern que conformaran a les dues administracions i, en el cas de l'ajuntament, ha afegit que l'objectiu és que es "pensi en la Seu i Castellciutat i no en el partit polític de cadascú".\nLes dues formacions han destacat que els seus programes electorals tenien una coincidència superior al 80 per cent i que, en clau catalana, tots dos partits defensen "els drets i les llibertats individuals i col·lectives dels ciutadans de Catalunya i de tota la Unió Europea". D'entre els principals reptes que s'han marcat per aquesta legislatura al capdavant del consistori de la capital alturgellenca en destaquen la implantació del grau universitari d'INEFC, crear pisos assistits i places de residència per a la gent gran, revitalitzar el centre històric de la ciutat amb un pla de xoc per a l'obertura de nous negocis o definir un pla d'usos de l'edifici de les Monges com a equipament educatiu, entre d'altres,\nPel que fa a l'estructura del cartipàs municipal, a banda del repartiment "proporcional" del càrrec d'alcalde i una tinença d'alcaldia, n'hi haurà quatre més. D'aquesta manera, Mireia Font repetirà al davant de Promoció Econòmica, Ocupació i Turisme, mentre que Marian Lamolla assumirà una de Ciutadania. L'àmbit d'Urbanisme, Mobilitat i Medi Ambient anirà a càrrec de Joan Gurrera i el de Serveis Educatius, Infants i Jovent serà per Carlos Guàrdia. En el cas del Consell Comarcal de l'Alt Urgell, encara no se n'ha fixat la distribució, tot i que s'ha acordat que dues vicepresidències les ostentarà JxCat i una tercera serà per a ERC.\nCompromís i la CUP lamenten que no s'hagi apostat per un canvi de govern\nPer la seva banda, des de Compromís X La Seu, a través d'un comunicat, valoren l'acord de governabilitat entre JxCat i ERC com un pacte que "dona l'esquena" a la ciutat i "amaga el fracàs electoral" d'aquestes formacions. En aquest sentit, consideren que els republicans estan oferint "tot el poder" als "hereus" de l'antiga CiU amb la finalitat de repartir-se el mandat i, han afegit, "mantenir la teranyina d'interessos creats a l'entorn de l'ajuntament, l'hospital i el Consell Comarcal". Des del partit també han anunciat que faran una oposició "ferma i constructiva" amb l'objectiu d'aconseguir una "àmplia majoria" en els pròxims comicis municipals.\nPer la seva banda, l'alcaldable de la CUP al consistori de la capital alturgellenca, Xènia Antona, ha lamentat que ERC hagi fet un "apropament cap a la dreta", permetent que hi hagi una "continuïtat" en el govern i no un "canvi real". A més, ha explicat que el seu partit volia explorar una aliança amb els republicans, tenint en compte que tant ells com la seva formació havien incrementat el nombre de vots i regidors. En el cas de JxCat i Compromís, ha dit que les seves "discrepàncies programàtiques" impedien poder arribar a cap acord.\nJxCat i ERC ultimen el pacte a la Seu


Donar d'alta massivament usuaris a Linkat3 :: Linkat :: GNU Linux\nDonar d'alta massivament usuaris a Linkat3\nRegistrat/da: 18 / Oct / 2009\nDarrera visita: 08 / Nov / 2009\nEnviat: 08/Nov/2009 - 11:22\nHi ha algun procediment per donar d'alta a Linkat3 tots els alumnes del centre des de l'arxiu de SAGA?\nEditat per: jestarlich, 08/Novembre/2009 - 10:23\nEnviat: 16/Des/2009 - 04:06\nNosaltres fem anar l'Aplicatiu Usuaris, permet extreure professors i alumnes des del Saga i crear els identificadors i contrasenyes aplicades al servidor, de tal manera que la mateixa contrasenya serveix per a tots els serveis d'autenticació del servidor.\nSi et va bé ho pots descarregar des de: http://www.xtec.cat/~aguillam/ausuaris , la versió 0.4 és la que està expressament adaptada als servidors Linkat 3.0.\nEnviat: 26/Gen/2010 - 22:48\nHola a tothom, aquest és el meu primer post.\nM'agradaria abans que res donar les gràcies a l'aguillam i la resta de la gent que comparteix els seus recursos per fer-nos la vida més fàcil.\nDesprés d'instal·lar ausuaris he fet alguna prova que ha funcionat correctament. Voldria saber, però, com puc saber les contrasenyes que assigna a cada usuari.\nEnviat: 27/Gen/2010 - 21:53\nLes contrasenyes d'usuari s'assignen de forma automàtica i aleatòriament en la creació d'usuaris. (A continuació, faig referència als numeros de les captures de Pantalla de la web: "http://www.xtec.cat/~aguillam/ausuaris, Aplicatiu Usuaris Versio 0.4, Captures de pantalla")\nDurant el procés de creació dels nous usuaris pots veure quines tenen assignades en el llistat de la Pantalla no. 7, aquí també pots imprimir el seu document d'etiquetes amb "Generar document d'etiquetes". Però, això solament serà accessible durant el procés de càrrega des d'un .csv.\nPerò, quan els usuaris ja han estat creats, l'accés a veure la contrasenya que tenen assignada és des de l'apartat de "Mostra alumnes" o "Mostra professors" (Pantalla no. 10) on es veu la llista de alumnes o profes, els identificadors i la contrasenya en forma de asterisc "******", si poses el ratolí damunt d'aquests asteriscs veuràs un tooltip que mostra la contrasenya.\nPer veure-les totes completes, el millor es imprimir les etiquetes amb "Crea les etiquetes" dels usuaris Marcats. Llavors veuràs un llistat pdf com el de la Pantalla no. 11, que conté les dades de cada usuari, inclosa la seva contrasenya en clar, amb l'opció de imprimir-ho. Tingues en compte que si un usuari canvia la seva contrasenya amb l'opció de canvi de contrasenya dels usuaris, aquesta quedara sempre visible des d'aquest apartat d'administrador, per tant, no es convenient guardar-se els pdf de les contrasenyes ja que en el temps poden canviar pel fet que les canviïn els usuaris.


Col·loca una càmera als lavabos de la feina i torna a posar-la en ser descobert\nAgents de la Policia Nacional han detingut en una localitat pròxima a València un home de 41 anys que presumptament va col·locar una càmera als lavabos del seu lloc de treball i, després de ser descobert, va tornar a instal·lar-la.\nLes investigacions es van iniciar quan els agents van tenir coneixement de la col·locació d'una càmera apuntant cap al vàter, al lavabo 'unisex' del personal, per part, suposadament, d'un dels treballadors, segons han informat les forces de seguretat en un comunicat.\nVa posar la càmera apuntant cap al lavabo 'unisex' del personal\nDesprés de ser descobert, va col·locar de nou la càmera, aquesta vegada amagada a l'interior d'un casc de moto. Finalment, els agents han detingut l'home com a presumpte autor d'un delicte de descobriment i revelació de secrets.\nEl detingut no té antecedents i ha estat posat en llibertat després de ser escoltat en declaració i advertit de l'obligació de comparèixer davant de l'autoritat judicial quan sigui requerit.